אנני לנוקס

אן "אנני" לנוקס (באנגלית: Ann "Annie" Lennox; נולדה ב-25 בדצמבר 1954) היא מוזיקאית וזמרת סקוטית. הייתה הסולנית של הצמד יורית'מיקס. לנוקס נולדה באברדין, סקוטלנד שבממלכה המאוחדת. התחילה את הקריירה המוזיקלית שלה בשנת 1971, אז עברה ללונדון ללמוד ב"רויאל אקדמי אוף מיוזיק". לנוקס למדה שם שלוש שנים אך עזבה את הלימודים מעט לפני מבחני הסיום, משום שלא הייתה מרוצה והתחילה לחפש את כיוונה במוזיקה. לנוקס התחילה ללמוד פיתוח קול והופיעה בפאבים שונים, היא פגשה זמרת בשם ג'וי דיי והופיעה איתה בקברט בדרום לונדון לזמן מה. היא החלה לעבוד במלצרות ונתקלה במוזיקאי דייב סטיוארט. לנוקס וסטיוארט עברו לגור ביחד והקימו להקה בשם "The Catch" שהוציאה סינגל אחד שלא הצליח. הלהקה הפכה להיות The Tourists והוציאה להיט בשנת 1979 "I Only Wanna Be With You", במקור של דאסטי ספרינגפילד. "The Tourists" התפרקו בשנת 1981 כאשר שלושה אלבומים מאחוריהם, אך לנוקס וסטיוארט לא נפרדו אלא הקימו הרכב מוזיקלי חדש, Eurythmics, על שם ריקוד יווני שלנוקס התוודעה אליו. Eurythmics הייתה לאחת הלהקות המצליחות של אותו עשור. במיוחד הצליחו הלהיטים "Sweet Dreams" ו-"There Must Be an Angel (Playing With My Heart)". בשנת 1989 התפרקו "Eurythmics" ולנוקס פנתה לקריירת סולו. בשנת 1992 יצא אלבומה הראשון, "Diva", וזכה לקבלת פנים חמה. השירים "Why", ו-"Walking On Broken Glass" זכו להצלחה רבה. בשנת 1993 שרה לנוקס את השיר "Love Song For A Vampire" בסרט "דרקולה" של פרנסיס פורד קופולה, באותה שנה הקליטה מופע אנפלאגד ל-MTV. בשנת 1995 הוציאה לנוקס את אלבומה השני, "Medusa", האלבום כולו על טהרת החידושים לשירים של אחרים, ביניהם "A Whiter Shade Of Pale" של פרוקול הארום ו-"Waiting In Vain" של בוב מארלי. הסינגל מן האלבום, "No More I Love You's" (במקור של להקת The Lover Speaks) זיכה את לנוקס בפרס גראמי, אך מכירות האלבום לא היו מרשימות כמו אלה של Diva. בשנת 1999 התאחדו "Eurythmics" והוציאו את האלבום "Peace", שכל הכנסותיו מסיבוב ההופעות נתרמו לארגונים אמנסטי וגרינפיס. מהאלבום יצאו הלהיטים "I Saved the World Today" ו-"Seventeen Again". סיבוב ההופעות נקטע באיבו לאחר שלנוקס נפצעה בגבה. בשנת 2002 השתתפה לנוקס בקונצרט היובל למלכה אליזבת. בשנת 2003 יצא אלבום הסולו השלישי שלה, "Bare". בשנת 2003 הקליטה לנוקס את השיר "Into the West" לפסקול הסרט "שר הטבעות: שיבת המלך", וזכתה עליו בפרס האוסקר ובפרס גלובוס הזהב לשיר הטוב ביותר. בשנת 2005 הופיעה לנוקס ב-Live 8 בהייד פארק שבלונדון ובאותה שנה יצא האוסף של "Eurythmics" שבו, לאחר תקופה ארוכה, שתפו שוב פעולה הצמד לנוקס וסטיוארט, בשני שירים חדשים. בשנת 1984 התאהבה לנוקס בנזיר הרא קרישנה גרמני בשם רדהא רמאן והשניים נישאו ועברו לגור יחדיו, אך התגרשו לאחר שנה ב-1985. בשנת 1988 התחתנה לנוקס בשנית עם במאי קולנוע ישראלי בשם אורי פרוכטמן, שצילם סרט תיעודי על המסע של "Eurythmics" ביפן, להם שתי בנות משותפות שגם הן עוסקות בעולם הבמה (לולה לנוקס וטלי לנוקס), אך הם התגרשו בשנת 2000. בשנת 2012 היא נישאה בשלישית למיטץ' בסר בטקס פרטי בלונדון. בדצמבר 2008 הביעה לנוקס סולידריות עם העם הפלסטיני וגינתה את ישראל על פעולותיה במבצע עופרת יצוקה. 1992 – Diva – פלטינה מרובעת (בריטניה), פלטינה משולשת (אמריקה) 1995 – Medusa – פלטינה כפולה (בריטניה), פלטינה כפולה (אמריקה) 2003 – Bare – אלבום זהב (בריטניה), אלבום זהב (אמריקה) 2007 – Songs of Mass Destruction 2005 – The Annie Lennox Collection ‏ 1988 – "Put a Little Love in Your Heart" 1992 – "Why" 1992 – "Precious" 1992 – "Walking on Broken Glass" 1992 – "Cold" 1993 – "Little Bird" / "Love Song for a Vampire" 1995 – "No More I Love You's" 1995 – "A Whiter Shade of Pale" 1995 – "Waiting in Vain" 1995 – "Something So Right" 2003 – "Pavement Cracks" 2004 – "A Thousand Beautiful Things" 2004 – "Wonderful" 2007 – "Dark Road" 2007 – "Sing" 2008 – "Many Rivers to Cross" 2009 – "Shining Light" יורית'מיקס – דיסקוגרפיה נבחרת מדיה וקבצים בנושא אנני לנוקס בוויקישיתוף אתר האינטרנט הרשמי של אנני לנוקס (באנגלית) אנני לנוקס, ברשת החברתית פייסבוק אנני לנוקס, ברשת החברתית אקס (טוויטר) אנני לנוקס, ברשת החברתית אינסטגרם אנני לנוקס, סרטונים בערוץ היוטיוב אנני לנוקס, במסד הנתונים הקולנועיים IMDb (באנגלית) אנני לנוקס, באתר AllMovie (באנגלית) אנני לנוקס, במסד הנתונים הקולנועיים KinoPoisk (ברוסית) אנני לנוקס, באתר אפל מיוזיק (באנגלית) אנני לנוקס, באתר ספוטיפיי אנני לנוקס, באתר Last.fm (באנגלית) אנני לנוקס, באתר AllMusic (באנגלית) אנני לנוקס, באתר MusicBrainz (באנגלית) אנני לנוקס, באתר דיזר אנני לנוקס, באתר Discogs (באנגלית) אנני לנוקס, באתר Songkick (באנגלית) אנני לנוקס, באתר Genius אנני לנוקס, באתר SecondHandSongs אנני לנוקס, באתר DNCI אנני לנוקס, באתר MOOMA (בארכיון האינטרנט) אנני לנוקס, באתר בילבורד (באנגלית) אנני לנוקס, באתר טיידל (באנגלית) אנני לנוקס: מדוע אני פעילת איידס(הקישור אינו פעיל) בוועידת TED ערן סויסה ונדב איל, אנני לנוקס נגד מדינת ישראל, באתר nrg‏, 5 בינואר 2009